## Program pomoćničkog ispita za zanimanje klesar

### NN 12/2010 (25.1.2010.), Program pomoćničkog ispita za zanimanje klesar

MINISTARSTVO GOSPODARSTVA, RADA I PODUZETNIŠTVA

262

Na temelju članka 47. stavka 4. Zakona o obrtu (»Narodne novine« br. 77/93, 90/96, 102/98, 64/01, 71/01, 49/03 – pročišćeni tekst, 68/07 i 79/07), ministar gospodarstva, rada i poduzetništva, nakon prethodno pribavljena mišljenja Hrvatske obrtničke komore, donosi

PROGRAM POMOĆNIČKOG ISPITA

za zanimanje

KLESAR

1. CILJ

− provjera neophodnih vještina, znanja i sposobnosti za kvalificirano obavljanje profesionalne djelatnosti zanimanja klesar u svijetu rada koji je podložan promjenama

− provjera kompetencija neophodnih za cjeloživotno učenje i napredovanje u struci kao i život u građanskom društvu.

2. OBLIK I SADRŽAJ ISPITA

Pomoćnički ispit sastoji se od praktičnog i stručno-teorijskog dijela ispita.

Na praktičnom dijelu ispita provjeravaju se stručne kompetencije neophodne za obavljanje poslova i radnih zadaća u zanimanju.

Na stručno-teorijskom dijelu provjeravaju se znanja stečena tijekom obrazovnog procesa ili procesa informalnog učenja, a u skladu s nastavnim planom i programom za zanimanje klesar.

2.1. PRAKTIČNI DIO ISPITA

Praktični dio ispita sastoji se od praktičnog uratka i/ili radne probe.

2.1.1. Zadaje se jedan praktični uradak. Prije početka rada naučnik mora izraditi pisanu pripremu rada kojom se, ako je prihvaćena od strane ispitne komisije, može služiti pri radu.

Primjeri praktičnih uradaka

|  |  |
| --- | --- |
| Vrsta uratka | Opis uratka  (očekivane praktične stručne kompetencije) |
| Izrađivanje spomenika | Izraditi spomenik u obrtničkim tehnikama obrade s voltama, profiliranjem, pisanjem pisma ili simbola. |
| Izrađivanje profiliranoga građevnog dijela | Profilirati građevni dio – okvir prozora ili vrata, komad luka, križno rebro ili profilirana kamena stuba. |
| Izrađivanje plastike ili reljefa prema modelu | Izraditi ornamentalne kalupe ukrasnih predmeta prema nacrtu te modelirati i lijevati reljefe. |
| Izrađivanje ornamenata | Izraditi, prema nacrtu, ornament koristeći tehniku udubljenoga i izbočenog uklesivanja. |
| Pisanje u različitim tehnikama u kamenu | Primijeniti tehnike metalnih pisama i pješčanog mlaza.  Sjenčati (šatirati) i pozlatiti pisma. |
| Postavljanje kamene obloge  – zidna obloga kamenom  – podna kamena obloga | Pripremiti podlogu, pripremiti oblogu i postaviti oblogu uz korištenje odgovarajuće tehnike vezivanja i učvršćivanja. |

2.1.2. Uz praktični uradak naučniku se zadaju i radne probe (najviše 3).

Probe koje se zadaju moraju biti iz različitih područja zanimanja.

|  |  |
| --- | --- |
| Vrsta radne probe | Opis radne probe  (očekivane praktične stručne kompetencije) |
| Brušenje kamene površine | Brusiti kamenu površinu u različitim stupnjevima sa stacioniranim strojevima. |
| Suho i mokro brušenje | Suho i mokro brusiti dio uratka ručnim strojevima. |
| Čišćenje kamena | Čistiti kamen mehaničkim postupkom ili pranjem. |
| Postavljanje i polaganje dijelova stuba i odmorišta | Postaviti nastupnu ili čeonu plohu kod stube ili odmorišta. |
| Pozlaćivanje pisma | Primijeniti tehniku pozlaćivanja pisma u kamenu. |

2.2. STRUČNO-TEORIJSKI DIO ISPITA

Stručno-teorijski dio ispita obuhvaća provjeru stručnih znanja propisanih nastavnim planom i programom za teorijski dio naukovanja, koja su neophodna za obavljanje praktičnih postupaka u zanimanju klesar.

|  |  |
| --- | --- |
| Nastavna područja | Očekivani ishodi učenja |
| 1. Matematika u struci | |
| Brojevi | Rutinski koristiti osnovne računske operacije s brojevima. |
| Postotni račun | Izračunati postotni iznos, postotak i osnovnu vrijednost.  Primijeniti postotni račun u praktičnim primjerima. |
| Planimetrija s osnovama trigonometrije pravokutnog trokuta | Rutinski koristiti pretvorbu mjera za duljinu i mjera za površinu.  Primijeniti Pitagorin poučak.  Izračunati opseg i površinu jednostavnih ravninskih likova i kombiniranih likova praktične naravi.  Primijeniti trigonometriju pravokutnog trokuta u planimetriji i rješavanju problema stručne i praktične naravi. |
| Proporcionalnost | Postaviti i riješiti razmjer, račun diobe i račun smjese kroz probleme stručne i praktične naravi. |
| Informatika | Primijeniti mogućnosti računala u svrhu izrade tehničke dokumentacije.  Iskoristiti mogućnosti interneta za prikupljanje i širenje informacija. |
| 2. Tehnologija zanimanja | |
| Elementi građevina | Nabrojiti elemente građevina. Opisati sklop tih elemenata u funkcionalnoj cjelini.  Nabrojiti materijale koje koristimo u izradi građevine.  Opisati obilježja materijala i navesti njihovu svrsishodnu primjenu. |
| Minerali i stijene | Nabrojiti vrste stijena prema njihovom nastanku i svojstvima. |
| Strojevi u kamenolomu | Nabrojiti vrste strojeva za branje kamena.  Objasniti njihove funkcionalne mogućnosti. |
| Branje i primjena kamena | Opisati način branja kamena.  Opisati mogućnosti obrade kamena.  Objasniti mogućnosti primjene kamena. |
| Način obrade kamena | Nabrojiti vrste ručne obrade kamena.  Opisati potreban alat i pribor.  Objasniti vrste strojne obrade kamena. |
| Strojevi za obradu kamena | Nabrojiti vrste strojeva za obradu kamena.  Objasniti njihove funkcionalne mogućnosti. |
| Strojevi za obradu površine | Nabrojiti vrste strojeva za obradu površine kamena.  Objasniti njihove funkcionalne mogućnosti. |
| Sigurnost u transportu i rukovanju kamenom | Opisati načine sigurnog transporta kamena.  Objasniti načine rukovanja kamenom. |
| Kamen | Nabrojiti vrste kamena prema nastanku.  Opisati vrste kamena prema svojstvima kamena. |
| Zidovi od kamena | Definirati osnovne pojmove vezane uz zidove od kamena.  Nabrojiti vrste zidova od kamena.  Objasniti specifičnosti zidanja kamenom.  Opisati načine obrade kamena za zidanje. |
| Lukovi i okviri od kamena | Opisati vrste jednostavnih lukova od kamena.  Nabrojiti vrste kamenih okvira.  Napraviti specifikaciju. |
| Kamene obloge | Nabrojiti vrste kamenih obloga.  Objasniti načine izvedbe kamenih horizontalnih i vertikalnih obloga (zidovi, podovi i stubišta). |
| Grobnice | Grafički prikazati grobnicu.  Opisati postupke izrade. |
| Kameni vijenci | Grafički prikazati kameni vijenac.  Opisati načine izrade. |
| Složene kamene fasade | Grafički prikazati složenu kamenu fasadu.  Opisati načine izvedbe.  Objasniti namjenu pojedinih slojeva. |
| Uočavanje pravca slojevitosti kamena | Objasniti kako podesiti neobrađeni kamen po zadanim mjerama. |
| Gruba obrada ivica | Opisati kako obraditi ivicu (rub) finom zubatkom. |
| Fina obrada plohe | Opisati načine i alate za finu obradu plohe. |
| Izrada natpisa | Objasniti kako isklesati slova na kamenoj ploči. |
| Ornamentika u kamenu | Objasniti kako prenijeti sliku ornamenta na kamen.  Opisati kako isklesati ornament. |
| Punktiranje u kamenu | Objasniti tehniku punktiranja. |
| Izrada šablona | Nabrojiti potreban alat za izradu šablona.  Opisati postupak izrade šablona. |
| Ručno brušenje i poliranje | Objasniti kako izabrati odgovarajuće alate i pribore za brušenje i poliranje.  Opisati kako upotrijebiti izabrane alate i pribor za brušenje i poliranje. |
| 3. Zaštita na radu | |
| Zaštita na radu u graditeljstvu | Opisati moguće povrede i oboljenja glave, povrede i oboljenja očiju i lica te moguća oštećenja i oboljenja sluha.  Prepoznati povrede i oboljenja ruku, nogu i tijela.  Nabrojiti moguće povrede i oboljenja od pada s visine.  Opisati povrede od električne struje i moguće povrede i oboljenja od požara.  Objasniti izbor odgovarajućih zaštitnih postupaka i sredstva te opisati korištenje zaštitnih sredstva na ispravan način. |

3. OCJENJIVAČKI LIST

Praktični dio ispita – bodovna lista

|  |  |  |
| --- | --- | --- |
| Radnje obavljene u okviru praktičnog dijela ispita | Broj bodova | |
| Mogući | Ostvareni |
| Priprema izrade praktičnog uratka | 0 – 20 |  |
| Korištenje zaštitnih sredstava i naprava te mjera kako bi se ostvarila sigurna i učinkovita radna okolina | 0 – 10 |  |
| Spretnost rukovanja alatima i opremom | 0 – 10 |  |
| Brzina (u zadanom vremenu) i preciznost (točnost) | 0 – 10 |  |
| Kakvoća izrađene radne probe u skladu sa standardnim procedurama u graditeljstvu | 0 – 10 |  |
| Točnost dimenzija i obrade prema planu | 0 – 20 |  |
| Kakvoća izrađenog uratka u skladu sa standardnim procedurama u graditeljstvu | 0 – 20 |  |
| UKUPNO: | 0 – 100 |  |

Praktični dio ispita – ocjenjivačka lista

|  |  |
| --- | --- |
| % ostvarenih bodova | Ocjena |
| 91% – 100% | Odličan (5) |
| 81% – 90% | Vrlo dobar (4) |
| 67% – 80% | Dobar (3) |
| 50% – 66% | Dovoljan (2) |
| 0% – 49% | Nedovoljan (1) |

Polaznici koji nisu uspješno položili praktični dio ispita upućuju se na ponovno polaganje pomoćničkog ispita u idućem ispitnom roku.

Stručno-teorijski dio ispita – ocjenjivačka lista

|  |  |
| --- | --- |
| % ostvarenih bodova | Ocjena |
| 90% – 100% | Odličan (5) |
| 80% – 89% | Vrlo dobar (4) |
| 70% – 79% | Dobar (3) |
| 61% – 69% | Dovoljan (2) |
| 30% – 60% | Kandidat se upućuje na polaganje usmenog ispita |
| 0% – 29% | Nedovoljan (1) |

Konačna ocjena na pomoćničkom ispitu, u pravilu, određuje se kao aritmetička sredina ocjena postignutih na praktičnom i stručno-
-teorijskom dijelu ispita.

Ovaj Program stupa na snagu danom objave u »Narodnim novinama«.

Klasa: 080-01/08-01/252

Urbroj: 526-12-02/1-09-32

Zagreb, 25. studenoga 2009.

Ministar gospodarstva,
rada i poduzetništva
mr. sc. Đuro Popijač, v. r.

Ostalo, NN 12/2010-262